Alpski dźećel

Alpski dźećel (Trifolium alpinum) je rostlina ze swójby łušćinowcow  (Fabaceae), z roda dźećelow (Trifolium).

 Warianće 
Alpski dźećel ma dwě warianće.
var. alpinum
var. nanum Rouy 1899

 Wopis 
Alpski dźećel je naha, wjacelětna, zelišćowa, bjezstołpikata rostlina, kotraž docpěje wysokosć mjezy 5 a 15 cm. Ma čopojty korjeń z dołhosću wot hač do 1 m.

 Łopjena 
Łopjena su na spódku stejace, dołhostołpikate, 3-ličbne, ze šwižnymi łopješkami z dołhosću wot hač do 10cm. Łopješka su nahe.

 Kćenja 
Wón kćěje wot junija hač do awgusta. Kćenja su zrunane, stołpikate, mjasočerwjene hač do purpurčerwjene, wonjate. Wone steja z kiwkatych, dołhostołpikatych hłójčkach. Króna docpěje dołhosć mjezy 15 a 25 cm a po překćěću je bruna. Keluch je hromadźe rosćeny, 10-nerwny, nahi a ma šwižne třiróžkate keluchowe kónčki.

 Stejnišćo 
Alpski dźećel rosće na hłubokosahacych pódach, najčasćišo na silikatowej kamjeninje. Wón ma radšo małowapnate pódy. K jeho přirodnym stejnišćam liča seršćikotrawne  a křiworěznowe trawniki .

 Rozšěrjenje 
Alpski dźećel je wot sewejrošpaniskeje horinow hač do Siebenbürgen rozšěrjeny, ale faluje w sewjernych wapnowych Alpach Awstriskeje a Bayerskeje, a južnych wapnowych Alpach wuchodnje wot Sexten.

 Wostatne 
Wotwar čopojteho korjenja bu w narodnej medicinje přećiwo nadrowym bolosćam  wužiwany.

Tuta rostlinska družina je kaž pica woblubowana pola kruwow, wowcow, kamzykow a bobakow.

 Nóžki 

 Žórło 
 GU Maxi-Kompaß Blumen, ISBN 3-7742-3852-9, strona 111 

 Eksterne wotkazy 

Kategorija:Łušćinowcy
Kategorija:Alpska flora